กรุงศรีเก็งกนง.ลดดบ. ออกกอง6ด.จ่าย3.2%
บลจ.กรุงศรี คาด กนง. ลดดอกเบี้ยอีก 0.25% สัปดาห์นี้ เปิดขายกองตราสารหนี้ 6 เดือน เล็งจ่าย 3.2% ต่อปี
24 ม.ค. 2555

บลจ.กรุงศรี คาด กนง. ลดดอกเบี้ยอีก 0.25% สัปดาห์นี้ เปิดขายกองตราสารหนี้ 6 เดือน เล็งจ่าย 3.2% ต่อปี 
นายฉัตรรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี คาดว่า คณะกรรมการนโยบายการเงิน (กนง.) ที่จะมีการประชุมกันในสัปดาห์นี้ อาจจะมีการพิจารณาปรับลดอัตราดอกเบี้ยนโยบายลงอีกประมาณ 0.25% ลงมาอยู่ที่ 3.00% ทำให้คาดว่ากองทุนตราสารหนี้จะได้รับความสนใจจากนักลงทุน
ทั้งนี้ บลจ.กรุงศรีเปิดขายกองทุนเปิดกรุงศรีตราสารหนี้ 6M5 (KFFIX6 M5) อายุโครงการประมาณ 6 เดือน เป็นกองทุนที่มีนโยบายลงทุนในตราสารหนี้ทั้งในประเทศและต่างประเทศ เช่น ตราสารหนี้ภาครัฐไทย สัดส่วนการลงทุน 56% เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 24%เงินฝากธนาคาร Bank of Chinaสาขา Macau สัดส่วนการลงทุน 20% โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.2% ต่อปี 
“กองทุนนี้เหมาะกับนักลงทุนที่มองหาการลงทุนที่มีความเสี่ยงต่ำ และต้องการผลตอบแทนสูงกว่าดอกเบี้ยเงินฝาก” นายฉัตรรพี กล่าว